**О Б Р А З Л О Ж Е Њ Е**

 Скупштина Града Ниша је донела Одлуку о допуни Одлуке о оснивању Јавног предузећа за стамбене услуге „Нишстан“ Ниш број 06-510/2012-12-02 од 12.12.2012. године. Ради усаглашавања са оснивачким актом, а на основу члана 39 Статута ЈП за стамбене услуге „Нишстан“ Ниш, Управни одбор Предузећа је донео Одлуку број 01-493/1-4 од 31.01.2013. године којом су усвојене измене и допуне Статута ЈП за стамбене услуге „Нишстан“ Ниш и доставио је оснивачу ради добијања сагласности.

 Одлуком о изменама и допунама Статута ЈП за стамбене услуге „Нишстан“ Ниш предвиђене су нове делатности које ово предузеће може обављати.

 Као нове делатности које ово Предузеће може обављати предвиђени су послови чије је обављање Скупштина Града доделила овом предузећу, а који се односе на рушење и демонтажу зграда и других објеката у поступку уклањања бесправно саграђених објеката и делова објеката, по решењу Грађевинске инспекције.

 Имајући у виду да је Одлука о изменама и допунама Статута Јавног предузећа за стамбене услуге „Нишстан“ Ниш сачињена у складу са важећим законским прописима, циљевима садржаним у оснивачком акту јавног предузећа и пратећом нормативом, Управа за имовину и инспекцијске послове предлаже доношење решења као у диспозитиву.

 **УПРАВА ЗА ИМОВИНУ И**

 **ИНСПЕКЦИЈСКЕ ПОСЛОВЕ**

 **НАЧЕЛНИК**

 **Љубиша Јанић, дипл. правник**